La Libia la xe on paexe del Nord Africa e la fa parte de la rejon del Maghreb. Ci i so 1 760 000 km² la Libia la xe la quarta naxion africana par estension. La Libia la ga na longa costa sol Mar Mediteraneo sol Golfo de la Sirte, i confin de tera i toca la Tunixia, l’Algeria. El Nizer, el Ciad, el Sudan e l’Egito. de frecuente i confini del paexe i xe na linea reta che no la segue i riliegi o altri riferimenti ziogràfeghi. Questo parché i confin de la Libia i xe fruto de tratati tra Italia, Francia e Regno Unio e i no corisponde a la rejon ziogràfega. Algeria 982 km, Chad 1 055 km, Egito 1 150 km, Nizer 354 km, Sudan 383 km, Tunixia 459 km depresion de Sabkhat Ghuzayyil -47 m s.l.m. Bikku Bitti 2 267 m s.l.m. La Libia la presenta tri rejoni ziogràfeghe e storiche: la Sirenaica, che la ocupa tuta la fasia orientale del teritorio libico, longo el confin co l'Egito, dal mar Mediteraneo, al confin co el Sudan e el Ciad; la Tripolitania, che la ocupa la fasia setentrionale, longo il Mediteraneo, dal confin co la Tunixia, fin a la fin del Golfo de la Sirte; el Fezan, chel ocupa el deserto a sud de la Tripolitania, dal confin co l'Algeria fin a la Sirenaica, longo el confin co Nizer e Ciad. La costa de la Tripolitania la xe piata, sensa tanta vegetazion e co spiage de sabia. Da Bengasi fin al confi co l’Egito, la costa la diventa rociosa e le àcue pi profonde. El golfo de Tobruck el xe el pi grande e profondo de la costa libica. EL paexe el xe quasi tutto soto i 1000 metri de altitudine. Montagne le se cata al confin co el Sudan e in tel Fezan. La Libia, quasi tuta arida o semi-arida, no la ga fiumi permanenti. I uadi – torenti tenporanei – i score al tenpo de le piove. Se cata torenti co aqua tuto l’ano in Tripolitania e in Sirenaica. La piova la casca so la costa, e a l’interno solo raramente. La falda acquiferea la xe poareta ma la ge da vita a de le oasi in Sirenaica e in tel Fezan. El clima el xe mediteraneo so la costa e el diventa senpre pi caldo e seco verso l’interno. La piova la xe poca so la costa , e anca pi scarsa a l’interno.